CELEX: 62012CN0399
Language: sl
Date: 2012-08-28 00:00:00
Title: Zadeva C-399/12: Tožba, vložena 28. avgusta 2012 – Zvezna republika Nemčija proti Svetu Evropske unije

10.11.2012   
            
            
               SL
            
            
               Uradni list Evropske unije
            
            
               C 343/9
            
         Tožba, vložena 28. avgusta 2012 – Zvezna republika Nemčija proti Svetu Evropske unije
   (Zadeva C-399/12)
   2012/C 343/11
   Jezik postopka: nemščina
   
      Stranki
   
   
      Tožeča stranka: Zvezna republika Nemčija (zastopnika: N. Graf Vitzthum in T. Henze, zastopnika)
   
      Tožena stranka: Svet Evropske unije
   
      Predloga tožeče stranke
   
   Tožeča stranka predlaga:
   
               —
            
            
               naj se sklep Sveta z dne 18. junija 2012 (1) razglasi za ničnega,
            
         
               —
            
            
               naj se Svetu Evropske unije naloži plačilo stroškov.
            
         
      Tožbeni razlogi in bistvene trditve
   
   Zvezna republika Nemčija z zadevno tožbo izpodbija sklep Sveta z dne 18. junija 2012„o stališču, ki ga je treba sprejeti v imenu Evropske unije v zvezi z nekaterimi resolucijami, o katerih se bo glasovalo v okviru Mednarodnega urada za vinsko trto in vino (OIV)“.
   Zvezna vlada trdi, da se je s tem, ko se je kot postopkovna pravna podlaga za sprejetje sklepa določil člen 218(9) PDEU, napačno uporabilo pravo. Na eni strani naj bi se člen 218(9) PDEU izključno nanašal na določitev stališč Unije, ki se zastopajo v organih, ustanovljenih z mednarodnimi sporazumi, katerih članica je Evropska unija. Člen 218(9) PDEU pa naj ne bi vseboval pristojnosti za zastopanje držav članic v organih mednarodnih organizacij, katerih članice so le države članice na podlagi lastnih mednarodnopravnih pogodb. Na drugi strani naj bi člen 218(9) PDEU zajemal le „akte s pravnim učinkom“, to pomeni zavezujoče mednarodnopravne akte. Resolucije OIV naj ne bi imele takega učinka.
   Poleg tega naj ne bi bila razvidna druga postopkovna pravna podlaga za sklep Sveta.
   
      (1)  Dokument Sveta št. 11436/12 „o stališču, ki ga je treba sprejeti v imenu Evropske unije v zvezi z nekaterimi resolucijami, o katerih se bo glasovalo v okviru Mednarodnega urada za vinsko trto in vino (OIV)“.